paragraph_text: Pjesma je također poznata po tome što ju sastav nikada nije izvodio uživo. Kevin Moore je napustio sastav nakon što je izdan album Awake. Neki od članova sastava objasnili su kako ne žele pjesmu izvoditi uživo bez Moorea, iz razloga što je to "Mooreova skladba". Jordan Rudess se izjasnio kako bi volio odsvirati "Space-Dye Vest" uživo kad ostali članovi sastava budu spremni za to.